Lánasjóður sveitarfélaga hefur fengið vottun á umgjörð félagsins í þeim tilgangi að gefa út græn skuldabréf , til að fjármagna umhverfisvæn verkefni sveitarfélaga . Óttar Guðjónsson , framkvæmdastjóri lánasjóðsins , segir að umfang grænnar útgáfu sjóðsins gæti orðið um 6 milljarðar króna á næsta ári . Það velti þó á því hvort og þá hversu mikið betri kjör fáist á grænum bréfum en þeim hefðbundnu , en Óttar segir það algert skilyrði fyrir slíkri útgáfu sjóðsins að þau skili honum bættum kjörum . „ Ef við fáum ekki lægri vexti þá er þetta alveg tilgangslaust . Lánasjóðurinn hefur ekkert hlutverk annað en að miðla peningum . “ Víðtækara hlutverk en að ávaxta peningaHann segir fjárfestingu í grænum skuldabréfum , jafnvel með lægri vöxtum en hefðbundin bréf , falla vel að hlutverki lífeyrissjóðanna . „ Ég sé ekki betur en að það sé afar rökrétt fyrir lífeyrissjóðina að huga að þessu . Hlutverk lífeyrissjóða er talsvert víðtækara en að búa til nafnávöxtun milli ársfjórðunga . Þeir eru hugsaðir til framtíðar fyrir ellilífeyrisþega . Margir sjóðfélagar munu ekki fara á eftirlaun fyrr en eftir hátt í hálfa öld . Með því að fjárfesta frekar í grænum bréfum og stuðla þar með að frekari fráveitu , verður umhverfið betra í framtíðinni þegar þessir sjóðfélagar – sem í dag eru ungt fólk – fara að þiggja greiðslur úr sínum lífeyrissjóð . “ Ummæli Óttars ríma ágætlega við ummæli Hörpu Jónsdóttur – sem tók við sem framkvæmdastjóri LSR nú í sumar – í nýlegu viðtali við Viðskiptablaðið . Þar sagði hún verkefni sjóðsins næstu ára vera að framfylgja stefnu um samfélagslega ábyrgð í fjárfestingum . Ekki dygði fyrir komandi kynslóðir að fá greiddan lífeyri ef þau gætu ekki andað að sér loftinu . Snerta ekki lesti með löngu prikiÓttar bendir á að fjárfestingastefna lífeyrissjóða feli nú þegar í sér siðferðislegt mat á tilvonandi fjárfestingum og samfélagslegum áhrifum þeirra . „ Hvers vegna eru lífeyrissjóðirnir ekki að fjárfesta í fjárhættuspilum ? Eða kannabisframleiðslu ? Eða vopnaframleiðslu ? Þeir snerta þetta ekki með löngu priki , og það virðast allir vera sammála því að það sé frábært . Það eru til sérstakir sjóðir sem sérhæfa sig í svona fjárfestingum , svokallaðir lastasjóðir ( e. vice investing ) . Þeir skila að meðaltali betri ávöxtun en sambærilegir en almennari sjóðir á sama markaðssvæði , og það er bara eðlilegt , vegna þess að fólk vill ekki þessa hluti . Það er fleira sem skiptir máli í lífinu en ávöxtun . “ Nánar er rætt við Óttar í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .